Votul pentru învestirea guvernului Cîţu va fi joi de la ora 16.
Parlamentarii vor vota învestirea guvernului Cîţu joi de la ora 16. PSD îi cere premierului desemnat să înlocuiască miniştrii cu aviz negativ. Ludovic Orban refuză şi spune că toţi miniştrii sunt serioşi şi competenţi.
Parlamentarii au decis ca joi de la ora 16 să aibă loc plenul reunit pentru învestirea guvernului Orban. Social Democraţii îi cer premierului desemnat Cîţu să îi inlocuiască de urgenţă pe cei șapte miniştri care au luat avize negative în comisiile de specialitate. Premierul interimar Ludovic Orban a avut o primă reacţie. "Sub nici o formă. Miniştrii guvernului pe care îl conduc şi miniştrii care sunt propuşi de premierul desemnat Florin Cîţu sunt miniştri serioşi, competenţi, care şi-au făcut datoria şi a căror valoare nu poate fi făcută de majorităţile PSD din comisii care dau voturi după ordinul de la partid şi nu după valoarea calităţilor", a declarat Ludovic Orban.